钦定古今图书集成/明伦汇编/闺媛典/第116卷 > 赠王汝砺妻蔡氏 黄挺华
## 钦定古今图书集成/明伦汇编/闺媛典/第116卷 > 赠王汝砺妻蔡氏 黄挺华

昔有狂夫渡河流，妻临河岸鼓箜篌。箜篌音绝逐夫
去，悲风烈烈鸣千秋。猗嗟王生本儒雅，射策有志窥
龙头。人间未铸黄金榜，天上先修白玉楼。玉楼惟闻
《长吉赋》，同归未传《长吉妇》。谁似君家伉俪奇，挽骖同
上丹霄路。儿哭女啼都不闻。垂白翁姑欣有付，我心
匪石石可吞。送君追君十朝暮。朝暮殉夫古所稀。甘
凌节烈行人悲。青简丹书他日事，乘鸾化鹤几时归。
夜台高筑埋香骨，“《碧者血》胸”《委者肌》。遥知冢树成连
理，上有灵禽相并栖。